पिता ने तलवार से काट दी १६ साल की बेटी की गर्दन, फिर जा पहुंचा थाने

करनाल (हरियाणा)। करनाल जिले के शेखपुरा गांव में शुक्रवार रात एक व्यक्ति ने अपनी 16 साल की बेटी की हत्या कर दी। कसूर सिर्फ इतना था कि वह अपने मंगेतर से बात कर रही थी। इस पर पिता ने गुस्सा किया तो मंगेतर के घर चली गई। जब ससुराल पक्ष के लोग उसे लेकर आए तो पिता ने उन सभी पर ईंट-पत्थरों से हमला कर दिया। इसी बीच तलवार से बीच सड़क बेटी का सिर धड़ से अलग कर दिया। थाने में पहुंच किया सरेंडर...

- असंध के थाना प्रभारी हरविंदर ने बताया कि गांव शेखपुरा के करनैल सिंह ने 11वीं क्लास में पढ़ने वाली अपनी बेटी रिंकी का कैथल के गांव प्यौदा में रिश्ता तय कर रखा था।

- शुक्रवार दोपहर रिंकी अपने होने वाले पति जयभगवान से फोन पर बात कर रही थी तो पता चलने पर उसके पिता ने डांट दिया। इसी बात से नाराज होकर वह प्यौदा चली गई।

- इसके बाद रात को रिंकी के होने वाले जेठ और सास रिंकी को लेकर वापस शेखपुरा पहुंचे तो करनैल सिंह आग-बबूला हो गया। उसने तीनों के साथ मारपीट की।

- जमकर ईंटें बरसाने के बाद भी करनैल सिंह का गुस्सा शांत नहीं हुआ और उसने तलवार उठाकर एक ही झटके में रिंकी का सिर धड़ से अलग कर दिया।

- यह घटना गांव के बाहर की है। इस बारे में लड़की के होने वाले जेठ बिजेंद्र ने बताया कि गांव में घुसते ही उन पर उस वक्त हमला कर दिया गया, जब वह अपनी मां सोना देवी, मौसी बोदी (लड़की की सास) के साथ उसे लेकर वापस लौट रहा था।

- बेटी की हत्या के बाद आरोपी करनैल सिंह खुद ही जलमाना पुलिस चौकी में जा पहुंचा और वहां उसने अपनी बेटी की हत्या कर दिए जाने की बात कबूली।

- बहरहाल पुलिस ने हत्या के आरोप में करनैल सिंह के खिलाफ केस दर्ज कर उसे कोर्ट में पेश किया। जहां से उसे जेल भेज दिया गया है।

आगे की स्लाइड्स में देखें घटना से जुड़ी और फोटोज...